Source: http://tampere.cloudnc.fi/fi-FI/Toimielimet/Elinvoima_ja_osaamislautakunta/Kokous_2442019/Opiskelijaasioiden_neuvottelukunnan_toim(87914)
Timestamp: 2019-05-23 08:44:23+00:00
Document Index: 17072562

Matched Legal Cases: ['§ 51', '§ 26', '§ 50', 'kko ', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 52', '§ 53', '§ 54']

Opiskelija-asioiden neuvottelukunnan toiminnan uudistaminen (yhteistoiminta-alueen asia) | Tampere esityslistat ja pöytäkirjat
Opiskelija-asioiden neuvottelukunnan toiminnan uudistaminen (yhteistoiminta-alueen asia)
Elinvoima- ja osaamislautakunta, kokous 24.4.2019
§ 51 Opiskelija-asioiden neuvottelukunnan toiminnan uudistaminen (yhteistoiminta-alueen asia)
TRE:1776/00.01.05/2019
Kirvesoja Maija, Suunnittelija
Hallintosäännön 21 §:n mukaan elinvoima- ja osaamislautakunta nimeää ammatillisen koulutuksen neuvottelukunnat.
Ammatillisen koulutuksen lain (531/2017) §:ssä 106 määrätään, että koulutuksen järjestäjän tulee varmistaa opiskelijoille mahdollisuus vaikuttaa koulutuksen järjestäjän tässä laissa tarkoitettuun toimintaan ja sen kehittämiseen sekä opiskelijoita koskevien ja opiskelijoiden asemaan vaikuttavien päätösten tekemiseen.
Osaamis- ja elinkeinolautakunta on 24.2.2011 § 26 päättänyt nimetä Tampereen ammattiopiston ammatillisten neuvottelukuntien lisäksi opiskelija-asioiden neuvottelukunnan. Tampereen kaupungin, Tampereen ammattiopiston ja Pirkanmaan koulutuskonserni kuntayhtymän, Pirkanmaan ammattiopiston ja Pirkanmaan aikuisopiston yhdistyttyä 1.1.2013 alkaen, päätti osaamis- ja elinkeinolautakunta 11.4.2013 § 50 nimetä edelleen opiskelija-asioiden neuvottelukunnan. Päätöksen perusteluna oli, että opiskelija-asioiden neuvottelukunta koostuu Tampereen seudun ammattiopiston Tredun opiskelijoista, ammatillisen koulutuksen johtajasta ja muista ammatillisen koulutuksen edustajista. Neuvottelukunta vahvistaa lain käytännettä opiskelijoiden kuulemiseksi koulutuksen kehittämisessä. Opiskelija-asioiden neuvottelukunnan toimikausi on kaksi vuotta. Neuvottelukunnan viimeisin toimikausi on päättynyt 31.12.2018. Laki ammatillisesta koulutuksesta ei edellytä kyseisin neuvottelukunnan nimeämistä.
Tampereen seudun ammattiopiston Tredun toiminnan laajennuttua kattamaan 12 kuntaa ja 15 toimipistettä, on opiskelija-asioiden neuvottelukunnan merkityksen opiskelijoiden vaikuttamiskanavana katsottu nykyisellään olevan melko vähäinen. Maaliskuussa 2019 Tredussa pilotoitiin toimipistekohtaiset opiskelijapalautefoorumit. Näihin foorumeihin kutsuttiin kaikki toimipisteen opiskelijat ja henkilökunta. Pilottifoorumien teemana oli opiskelijoiden lukujärjestykset, joihin pyydettiin palautetta yhteisellä keskustelulla. Foorumit toiminnallistettiin ja lisäksi niissä oli mahdollisuus antaa palautetta muista toimipistettä koskevista asioista myös nimettömästi. Opiskelijapalautefoorumien tavoitteena on toimia yhtenä vuorovaikutteisena opiskelijoiden palaute- ja keskustelukanavana osana Tredun laadunhallintajärjestelmää. Opiskelijapalautefoorumien lisäksi palautekanavina toimivat amis-palaute (hakeutumisvaihe ja valmistumisvaihe) sekä opiskelijoiden palauteviikko kaksi kertaa lukuvuodessa. Näiden lisäksi on kehitteillä nopean palautteen kanava.
Toimipisteiden opiskelijakunnilta on pyydetty kannanotto opiskelija-asioiden neuvottelukunnan toiminnan uudistamisesta. Tredun viidestätoista toimipisteestä yhdeksän sijaitsee muualla kuin Tampereella. Erityisesti maakunnan toimipisteille opiskelija-asioiden neuvottelukunnan toiminta on vierasta ja sitä ei koeta vaikuttamiskanavana. Opiskelija-asioiden neuvottelukuntaan on vaikea saada mukaan Tampereen ulkopuolisten toimipisteiden edustajia. Toimipistekohtaiset opiskelijapalautefoorumit on todettu hyviksi ja niitä halutaan jatkaa. Tällä hetkellä Tredu-tasoinen opiskelijakuntatoiminta ei toimi ja siihen toivotaan muutosta ensi syksystä lähtien. Tredu-tasoinen kokoava opiskelijakunta toimipistekohtaisten opiskelijakuntien lisänä nähdään tärkeänä kanavana Tredun johtoon. Opiskelijakunnat puoltavat opiskelija-asioiden neuvottelukunnan toiminnan lopettamista ja Tredu-tason opiskelijakunnan uudelleen järjestäytymistä.
Esityksenä on, että opiskelija-asioiden neuvottelukunnan toiminta päättyy ja sen tilalle tulee kaksi kertaa vuodessa toistuvat toimipistekohtaiset opiskelijapalautefoorumit, joiden lisäksi johto tapaa opiskelijoita kaksi kertaa vuodessa opiskelijakuntatapaamisissa.
Tampereen seudun ammattiopiston opiskelija-asioiden neuvottelukuntatoiminta korvataan kaksi kertaa vuodessa toteutettavilla toimipistekohtaisilla opiskelijapalautefoorumeilla.
Regina Blom, Ari Mäkitalo, Virpi Siiranen, Merja Laaksonen, Johanna Kyrkkö, Sirpa Köppä, Maija Kirvesoja, Toimipisteiden opiskelijakunnat/yhdysopettajat, Tredun toimipistepäälliköt, Tredun laatuvastaavat, TreQ/hallituksen puheenjohtaja
§ 43 Läsnäolo- ja puheoikeus
§ 44 Ajankohtaiskatsaus (yhteistoiminta-alueen asia)
§ 45 Tampereen seudun ammattiopiston Koivistontien toimipisteestä luopuminen ja vuokrasopimuksen irtisanominen sekä Valimoinstituutin tilojen käyttötarkoituksen muutos (yhteistoiminta-alueen asia)
§ 46 Tampereen seudun ammattiopiston palveluverkon selvitystyö Oriveden ja Virtain toimipisteiden osalta (yhteistoiminta-alueen asia)
§ 47 Kurun normaalimetsäoppilaitoksen stipendirahaston sääntöjen päivittäminen (yhteistoiminta-alueen asia)
§ 48 Ammatillisen toisen asteen kaupallisen koulutuksen stipendirahaston sääntöjen päivittäminen (yhteistoiminta-alueen asia)
§ 49 Sora-toimielimen toimintasäännön päivittäminen (yhteistoiminta-alueen asia)
§ 50 Sora-lainsäädännön mukaisen toimielimen nimeäminen Tampereen seudun ammattiopistoon 2019 - 2020 (yhteistoiminta-alueen asia)
§ 52 Koulutuspäällikön viran perustaminen Tampereen seudun ammattiopistoon (yhteistoiminta-alueen asia)
§ 53 Elinvoima- ja osaamislautakunnan päätösvallan siirto Tampereen seudun ammattiopisto Tredun viranhaltijoille (yhteistoiminta-alueen asia)
§ 54 Viranhaltijoiden päätösten otto-oikeus (yhteistoiminta-alueen asia)